Z (film)

Z er en algerisk-fransk film fra 1969 regissert av Costa-Gavras. Filmen er en politisk thriller og er basert på boken med samme navn av Vassilis Vassilikos.

Filmen er en av få som har blitt Oscar-nominert i klassene beste film og beste fremmedspråklige film. Den vant sistnevnte, og mottok også juryprisen  under filmfestivalen i Cannes.

Handling 
Historien begynner med en kjedelig foredrag og lysbilde-fremvisning i en regjering om landbrukspolitikk. Den neste taleren er lederen for sikkerhetspolitiet under en høyreorientert militær-dominert regjering, som tar over talerstolen og holder en lidenskapelig tale som beskriver regjeringens program for å bekjempe politiske motstandere. Scenen skifter til forberedelser av et møte blant en fraksjon av den politiske opposisjonen hvor det skal holdes en tale for atomvåpen-nedrustning. Det har vært forsøk fra regjeringen for å hindre at talen blir holdt. Men logistiske problemer dukker opp, og folk som forsøker å dele ut brosjyrer blir angrepet av kjeltringer under politiets ledelse. 

På vei til lokalet før møtet blir mannen som skal holde tale slått i hodet, av en høyreorientert antikommunistisk demonstrant. Noen av disse bråkmakerne blir sponset av regjeringen, men opposisjonen fortsetter med sine taler. Etter å ha holdt talen sin, blir en av deltakerne slått ned. Skaden viser seg snart å være dødelig. Men politiet forsøker å manipulere vitner for å tvinge konklusjonen om at mannen skal ha blitt påkjørt av en alkohol-påvirket sjåfør.

Politiet kontrollerer imidlertid ikke sykehuset, hvor en obduksjon motbeviser politiets påstander. Det avdekkes tilstrekkelig bevis for å ta ut tiltale - ikke bare de to høyreorienterte militantene som begikk drapet, men også fire høytstående militære politibetjenter. Men enken etter den drepte tror ikke at ting noen gang kan endre seg til det bedre. I tillegg blir aktor på mystisk vis fjernet fra saken, og en rekke viktige vitner dør under mistenkelige omstendigheter før noen rettssak blir igangsatt.

Referanser

Eksterne lenker 
 

Filmer fra 1969
Franske thrillerfilmer
Algeriske filmer